ઠેર-ઠેર શાકભાજીનાં વધારાનાં ન વપરાતાં પાન અથવા ખરાબ થઈ ગયેલા ભાગનો કચરો, સડી ગયેલાં શાકભાજી વગેરે જ્યાંત્યાં ફેલાયેલાં જોવા મળે છે. વળી શાકભાજી તાજાં રાખવા ફેરિયાઓ એના પર પાણી પણ છાંટતા હોય છે. એ પાણી નીચે ફરસ પર પડતાં ત્યાં માટી સાથે એ ભળતાં ગંદકી થાય છે અને એમાંથી ગંદી વાસ આવે છે. જોકે માટુંગા રોડ (વેસ્ટર્ન)ના લેડી જમશેદજી રોડ પર આવેલી સુધરાઈની ગોપી ટૅન્ક માર્કે‍ટ આમાં અપવાદરૂપ છે. માર્કે‍ટની અંદર સ્વચ્છતા ઊડીને આંખે વળગે છે.